મજાની વાત એ છે કે આ બજેટમાંથી સ્ટારકાસ્ટ પાછળ પિસ્તાળીસ કરોડ રૂપિયાનો ખર્ચ થયો છે જ્યારે એટલો જ ખર્ચ ઍક્શન-સીક્વન્સ અને ટ્રાવેલિંગનો થયો છે. ફિલ્મની વાર્તા રાજવીર નંદાની આસપાસ ફરે છે.રાજવીર નંદા (હૃતિક રોશન) કોણ છે અને શું છે એના વિશે કોઈ નથી જાણતું. કોઈને એક તબક્કે તે ભારતનો ખુફિયા જાસૂસ લાગે છે તો બીજી જ ક્ષણે રાજવીરમાં કોઈ શાતિર બદમાશ, ચોર દેખાઈ આવે છે. જોકે રાજવીર આ બાબતનો કોઈ ખુલાસો પણ ક્યારેય નથી કરતો, પણ હર્લિન સહાની (કૅટરિના કૈફ)ને મળ્યા પછી તે પોતાની જિંદગીમાં પહેલી વાર આ વાતનો ખુલાસો કરવાની તૈયારી કરે છે, પણ એ સમયે તે એવા મોટા સંકટમાં ફસાયો છે કે જો વાત કરવા માટે પણ ટાઇમ વેડફે તો તેનો એકનો જ નહીં, હર્લિનનો પણ જીવ જાય એમ છે.